Document ID: 32010D0059

SKLEP KOMISIJE
z dne 1. februarja 2010
o potrditvi obračunov nekaterih plačilnih agencij iz Belgije, Nemčije, Španije, Portugalske in Slovaške v zvezi z izdatki, ki jih financira Evropski kmetijski sklad za razvoj podeželja (EKSRP) za proračunsko leto 2008
(notificirano pod dokumentarno številko C(2010) 426)
(Besedilo v francoskem, nemškem, nizozemskem, portugalskem, slovaškem in španskem jeziku je edino verodostojno)
(2010/59/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) ter zlasti členov 30 in 33 Uredbe,
po posvetovanju z odborom Sklada,
ob upoštevanju naslednjega:
(1)
Z Odločbo Komisije št. 2009/373/ES (2) so bili za proračunsko leto 2008 potrjeni obračuni vseh plačilnih agencij, razen obračunov belgijske plačilne agencije „ALV“, nemških plačilnih agencij „Bayern“, „Brandenburg“, „Niedersachsen“ in „Schleswig-Holstein“, grške plačilne agencije „OPEKEPE“, španske plačilne agencije „Galicia“, francoske plačilne agencije „ODARC“, italijanske plačilne agencije „ARBEA“, portugalske plačilne agencije „IFAP“ in slovaške plačilne agencije „APA“.
(2)
Po prejemu novih podatkov in po dodatnih preverjanjih lahko Komisija zdaj sprejme sklep v zvezi z izdatki, ki jih financira Evropski kmetijski sklad za razvoj podeželja (EKSRP), o celovitosti, točnosti in verodostojnosti obračunov, ki so jih predložile belgijska plačilna agencija „ALV“, nemške plačilne agencije „Brandenburg“, „Niedersachsen“ in „Schleswig-Holstein“, španska plačilna agencija „Galicia“, portugalska plačilna agencija „IFAP“ in slovaška plačilna agencija „APA“.
(3)
V skladu s členom 30(2) Uredbe (ES) št. 1290/2005 ta sklep ne posega v poznejše sklepe Komisije, s katerimi se iz financiranja Skupnosti izvzamejo izdatki, ki niso bili izvršeni v skladu s pravili Skupnosti -
SPREJELA NASLEDNJI SKLEP:
Člen 1
Obračuni belgijske plačilne agencije „ALV“, nemških plačilnih agencij „Brandenburg“, „Niedersachsen“ in „Schleswig-Holstein“, španske plačilne agencije „Galicia“, portugalske plačilne agencije „IFAP“ in slovaške plačilne agencije „APA“ v zvezi z izdatki, ki jih financira Evropski kmetijski sklad za razvoj podeželja (EKSRP) za proračunsko leto 2008, se s tem sklepom potrdijo.
Zneski, ki se v okviru posameznih programov za razvoj podeželja v skladu s tem sklepom izterjajo od posamezne države članice ali plačajo posamezni državi članici, vključno z zneski, ki izhajajo iz uporabe člena 33(8) Uredbe (ES) št. 1290/2005, so opredeljeni v Prilogi.
Člen 2
Ta sklep je naslovljen na Kraljevino Belgijo, Zvezno republiko Nemčijo, Kraljevino Španijo, Portugalsko republiko in Slovaško republiko.
V Bruslju, 1. februarja 2010

Labels: 4
19
6
18
15